cyanic-selkie/wikianc huggingface dataset:
Hotel Colombia
Historia
E edificio, cu ta consisti di dos piso, a keda construi na 1918 pa Nadie Henriquez, y un aña despues esaki a habri como cinema den aire liber. Na 1922 el a troca e edificio cu Eduardo de Veer, kende a converti esaki den un pension.
Na 1986 Jesus Eloy Arends a bende Hotel Colombia y e edificio na banda na gobierno bou condicion cu ambos edificio lo wordo restaura. E hotel a bay atras y tabata wordo uza pa chollernan. Na 1993 el a keda destrui pa candela.
Dia 17 di februari 1997 a cuminsa cu renovacion di Hotel Colombia, y a conecta e dos edificio pa sirbi como stadhuis di Oranjestad. Apertura di e stadhuis a tuma lugar dia 3 di april 1998. Desde 1999 Fondo di Monumento Aruba ta doño di e edificionan.
Amado Vrieswijk
Amado Vrieswijk (n. 23 di yanüari 1996 na Kralendijk) ta un koredó profeshonal boneriano den deporte di windsurf. Desde 2011 e ta kompetí den e kampeonato di windsurf PWA World Tour y a titulá kampeon mundial den freestyle na 2021 y supkampeon na 2016, 2017 i 2019.
Biografia
Vrieswijk a nase na Boneiru, yu di un mama hulandes-oropeo i un tata boneriano. El a keda entusiasmá dia ela mira e King of the Caribbean - Windsurf World Cup, kual a tuma lugá na Boneiru na 2002. Poko despues na e edat di shete aña el a kuminsa praktika windsurf, inisialmente ku su tata i despues ku su mihó amigo Kiri Thode.
Na 2004 e ta partisipa pa promé bes na un kompetensia hubenil i na 2011 pa promé bes na kampeonato mundial. Masha lihé el ta kosechá su promé eksitonan. Amado Vrieswijk ta obtene e título di kampeon hubenil den disiplina freestyle den e kompetensia di Professional Windsurf Association (PWA) na Alemania, na 2013. Na yüni 2014 e ta viktorioso den e kampeonato mundial na Boneiru i den rankings na final di e temporada ta alkansá posishon kuater den e klasifikashon general. Den e disiplina "freestyle" e ta termina riba e terser posishon na 2015 i na 2016 ta logra su promé título di kampeon na Costa Calma, Fuenteventura (Islanan Kanaria). Durante e temporada 2016 e ta gana e eliminatorio di "single" na Sylt (Alemania), pero den final ta pèrdè kontra di e venezolano Gollito Estredo. Esaki ta ripiti atrobe durante e temporada 2017. Na e PWA World Tour Costa Brava 2018 e ta konkistá su promé título di kampeon den disiplina "foil" i ta avansa pa e terser posishon den ranking mundial di e disiplina. Logrando un serie di 7 "heats" tras di otro e ta sali ganadó di e Forsa Freestyle PWA World Cup na Sorobon (Boneiru), na 2019. Den disiplina "freestyle" e ta titulá kampeon oropeo na Rhodos, Gresia na septèmber 2021 i dos luna despues kampeon mundial na Martigues, Fransia.
Vrieswijk ta biba na Boneiru.
Kopa Mundial
Vrieswijk a logra pa subi e podio dies biaha, di kual dos biaha pa e di tres luga, kuater biaha di dos luga i kuater biaha komo ganado.
Johannes de Veer
Johannes de Veer (Kòrsou, 9 di mart 1789-Oranjestad, 2 di sèptèmber 1872) tabata di 1837 pa 1854 e último gobernador di Sint Eustatius, Saba i Sint Maarten.
De Veer a sigui Theophilus George Groebe, kende a tuma e puesto ad interim.
Na 1845, e Islanan di Barlovento a keda subordiná na e gobernadónan di Kòrsou i De Veer a bira 'gezaghebber' di e Islanan aki. De Veer tabata un outoridat na e momentu di e rebeldi di katibu di 1848 den kua varios persona a muri.
Johannes di Veer tabata yu di Abraham di Veer, gobernador di Sürnam di 1822 pa 1828 i Dorothea Elizabeth van Uytrecht.
9 di òktober
9 di òktober ta e di 282 dia di aña (283 den un schrikkeljaar) riba e kalènder gregoriano. Ta resta 83 dia pa e aña terminá.
Rasta Le
Rasta Le òf Lele, nomber artistiko di Landry L.A. Gonzalez, ta un kantante kurasoleño, ku ta forma parti di e banda di Kòrsou, Gio.
2 di yüli
2 di yüli ta e di 183 dia di aña (184 den un schrikkeljaar) riba e kalènder gregoriano. Ta resta 182 dia pa e aña terminá.
Ketikoti
Ketikoti (skirbi tambe Keti-koti of Keti Koti), ofisialmente na hulandes: Dag der Vrijheden, ta un dia di fiesta surnameño ku ta selebra e abolishon di sklabitut. E ta kai kada aña riba dia promé di yüli. Su nòmber ta originá di Sranantongo i ta nifika literalmente “kadena kibrá”. E dia tambe ta konosí komo Manspasi Dei of Prisiri Manspasi. Na 1955, bou di gobièrnu di premier Johan Ferrier, ta proklamá e fecha promé di yüli dia di fiesta ofisial i dia liber na Sürnam.
Mike Eman
Michiel Godfried Eman (n. 1 di september 1961 na Oranjestad) ta un politico Arubiano. Desde 8 di juli 2021 e ta miembro di Parlamento di Aruba. E tabata e di tres premier di Aruba entre 30 di oktober 2009 i 16 di november 2017. Su ruman Henny Eman tabata e prome premier di Aruba, di prome di januari 1986 te 9 di februari 1989 y despues dos biaha mas entre 1994 y 2001. Mike Eman ta lider di Partido di Pueblo Arubano (AVP). For di 2001 te ku el a asumi e funcion di prome minister e tabata parlamentario y lider di oposicion pa AVP.
Bida
Mike Eman ta miembro di un famia di politiconan prominente di partido AVP. Su welo, Henny "Shon A" Eman tabata fundador di e partido christiandemocrata AVP y di un politica nobo na Aruba. Su tata "Shon A" Eman tabata lider di AVP y gran promotor di un status aparte pa Aruba denter di Reino Hulandes. Na 1980 Eman a obtene su HAVO-diploma na Colegio Arubano y a completa su estudio den ley Antiano (1982) y ley notarial (1996) na Universidad di Antia Hulandes. Durante e prome gabinete Henny Eman el a fungi komo hefe di prensa y man drechi di e premier. Di 1992 te 2001 el a traha na bufete di un notario.
Windsurf
Windsurf ta un deporte akuátiko riba e superfisie di laman. E ta un kombinashon di surfmentu i zeilumentu usando un tabla riba kua tin un mast i bela instalá. E deporte a wòrdu inventá pa Peter Chilvers na 1958 na Reino Uni i a haya su desaroyo na fin di dékada 60 na California. E koredónan di windsurf ta hasi uso di e bientu pa pone e tabla di bela kore mientras por kambia di direkshon ku e bela. E disiplinanan mas kompetitivo di windsurf ta slalom, wave i freestyle. Windsurf a bira deporte olímpiko na 1984.
Stintino
Stintino ta un munisipio (comune) den provinsia di Sassari, region i isla di Sardegna, Italia.
Sennori
Sennori (Sènnaru na idioma sardegno) ta un munisipio (comune) na provinsia di Sassari, region di Sardegna, Italia. E ta situá masomenos 180 kilometer nort di Cagliari i 7 kilometer nortost di Sassari. Desde 31 di desèmber 2004 e tin un poblashon di 7.298 habitante i un area di 31,4 km².
Sennori tin frontera ku e siguiente munisipionan: Osilo, Sassari, Sorso i Tergu.
3 di yüli
3 di yüli ta e di 184 dia di aña (185 den un schrikkeljaar) riba e kalènder gregoriano. Ta resta 181 dia pa e aña terminá.
Plasa Brion
Plasa Brion ta un plasa situá na Otrobanda den Willemstad, kapital di Kòrsou. E plenchi ta karga e nòmber di atmiral Pedro Luis Brion, un yu di Kòrsou ku a kontribuí durante siglo 19 na e guera di independensia den Sur Amerika, espesialmente esun na Venezuela. E plasa tambe ta wòrdu yamá Awasá, derivá di awa salu. Riba e plasa tin un estatua di Luis Brion.
E ta situá west di e entrada di bahia di Santa Ana ku e brùg di ponton, Koningin Emmabrug. Na banda sùit di e plenchi ta situá Riffort (awendia un sentro komersial ku galeria, tienda i restorantnan).
IOS
iOS (antes iPhone OS) ta un sistema operashonal mobil ku Apple Inc. a krea i desaroya  exclusivamente pa su hardware. E ta e sistema operashonal móbil di iPhone, IPod Touch, iPad i Apple TV. Despues di Android iOS ta e di dos sistema operashonal mobil mas instalá na mundu. iOS a kordialmente yama e sistema operashonal pone, ma a famoso den 2010 pa regla e aporte na kambio di e sistema operashonal na disposishon Apple adishonal.
iOS a introdusí na 2007 implementa konosí komo ehekutá un version di macOS pa pone di promé generashon. Na MacWorld konferensia i expo dia 9 yanuari 2007 Apple a develá un produkto nobo, e pone i e tendría un sistema operashonal "relaciona".
Dia 6 di maart di 2008, Apple renombró macOS X bai pone iOS despues di lanzamentu di it di desaroyo di software pa iPhone.
Historia di Interlingue
E historia di Interlingue (antes Occidental) ta span un siglo desde e publikashon inisial dor su kreadó Edgar de Wahl na 1922.
Inisio
Edgar de Wahl a anunsiá e kreashon di Occidental na 1922 ku e promé edishon di e revista Cosmoglotta, ku a wòrdu publiká na Tallinn, Estonia bou di e nòmber Kosmoglott. Occidental tabata un produkto di añanan di eksperimentashon personal bou di e nòmber Auli (idioma ouksiliar), ku el a usa for di 1906 te 1921 i mas despues a keda konosí komo proto-Occidental. De Wahl, inisialmente un defensor di Volapük i despues di Esperanto, a kuminsá krea Occidental despues di e voto frakasá pa reformá Esperanto na 1894.
De Wahl a korespondé ku kreadónan di otro idioma, manera e matemátiko italiano Giuseppe Peano (kreadó di Latino sine flexione), di ken el a haña un apresio pa su selekshon di vokabulario internashonal, i Waldemar Rosenberger, e kreadó di Idiom neutral.
Ora a anunsiá Occidental na 1922, e idioma tabata praktikamente kla kaba. De Wahl no tabatin intenshon pa anunsiá e idioma pa algun aña mas, pero a disidí aselerá su lansamentu despues di tende ku Liga di Nashonnan (LON) a kuminsá un enkuesta riba e kuestion di un idioma internashonal. E promé publikashon konosí na Occidental, titulá Transcendent Algebra di Jacob Linzbach, a sali poko promé ku Kosmoglott a debutá.
Occidental a kuminsá atraé siguidó despues di su lansamentu, danki na su legibilidat, a pesar di un falta total di gramátika i dikshonario. Dos aña despues na 1924, de Wahl a skirbi ku el tabata korespondiendo ku mas o ménos 30 persona "na bon Occidental" a pesar di e falta di material di studio, i usadónan di otro idiomanan a kuminsá uni ku Occidental. E promé dikshonario, Radicarium Directiv, un kolekshon di palabra básiko di Occidental i nan ekivalente den ocho idioma, a sali e aña siguiente.
Kosmoglott tambe tabata un foro pa varios otro idioma planeá, aunke ainda mayormente skirbi na Occidental. E nomber a sera cambia pa Cosmoglotta na 1927 ora ku e a kuminsá ofisialmente promové Occidental en lugar di otro idiomanan, i e luna aki e ofisina editórial i administrativo di e revista a sera trasladá pa e bario Mauer di Viena, ku awor ta forma parti di Liesing. Hopi di e éksito inicial pa Occidental den e periodo aki a bini for di e lokalidat nobo di e ofisina, huntu ku e esfuerso di Engelbert Pigal, tambe di Austria, k kual su artíkulo "Li Ovre de Edgar de Wahl" a lanta interés pa Occidental entre uzares di Ido. Uso na Fransia a kuminsá na 1928, i na komienso di e próksimo dekada, e komunidat di Occidental a keda establesé na Alemania, Austria, Suèdia, Tjekoslovakia i Suisa.
Período di Vienna i Guera Mundial II
Tambe durante e período di Vienna a estabilidat finansiero a ta notable. Ku yuda di dos patrocinadornan grandi, Hans Hörbiger, tambe di Viena, i G.A. Moore for di London, Cosmoglotta a prosperá apesar di e krísis ekonómiko. Despues ku e dos a fayesé na 1931, Cosmoglotta a yega atrobe di dependé di entrada di suskripshon i republikashon.
E movementu ku tabata krese a kuminsá mas agresivamente kampaña pa Occidental na e promé añanan di 1930, haci uso di su fasilidat pa lé na vista pa kontakta organisashonnan manera empresa, embahada, drukkeria i LON ku kartanan skirbi kompleto na Occidental ku spesial èksito pa komunikashon i respuestas. Den e período aki, tambe a ser krea e promé grabashon di spreek en Occidental ku a ser distribuí.
Entre 1935 i 1939 Cosmoglotta tabata hopi aktivo i a publiká un di dos edishon di e revista. Originalmente titulá Cosmoglotta-Informationes, ma prontu a ser renombrá pa Cosmoglotta B, ku enfasis riba asuntunan di interes interno manera temanan lingwístiko, informe di notisia riba Occidental, i aktualidatnan finansiero. Na kuminsamentu di 1936, no kontando ku e 110 edishon di Cosmoglotta i otro revista i buletinnan, a eksistí un total di 80 publikashon tokante i den Occidental.
Pero e añanan promé ku Di Dos Guera Mundial a pone difikultat pa Occidental i otro idiomanan planiá. Nan a ser prohibí na Alemania, Austria i Czechoslovakia, i mes a ser desmantelá, i a ser tene bou di suprevishon di Gestapo, ku tambe a deskonfiá materialnan instruktivo. E prohibishon di idiomanan ousiliar na Alemania tabata partiularmente damahele pasobra esaki tabata unda e mayoria di Occidentalista tabata biba na e momentu aki. E inkapacidad pa akseptá pago pa suskripshon tabata un golpe finansiero ku a kontinuá despues di e guerra ku division di Alemania den zona di influensia, kaminda no tur zona a permití pago.
E kuminsamentu di guera na 1939 a para publikashon di ambos Cosmoglottas te na 1940, pero na 1941 Cosmoglotta B a kuminsá publikashon bek i a sigui te na 1950. Un edishon di ya sea Cosmoglotta A òf B a keda publiká tur luna entre yanüari 1937 i september 1939, i despues (despues di e impakto inicial di gera) tur luna for di september 1941 te na juni 1951. Durante guera, solamente esnan na Suisa i Suèdia neutral tabata kapas pa dediká nan kompleto na e idioma, ku nan tabata sigui aktividatnan semi-ofisialmente.
Durante guera, oksidèntalistnan a nota ku idioma a wordu permití hopi biaha pa ser manda via telegrama den i for di Suisa (spesialmente pa i for di Suesia) inkluso sin rekonosimentu ofisial, surmizando ku censornan por a komprondé e idioma i por a kere ku nan tabata skirbi na Spanjòl of Romansh (un idioma chikí pero ofisial di orígen Romanse den Suisa). Esaki a permití algun komunikashon pa tuma lugá entre oksidèntalistnan na Suisa i Suèdia. E otro sentronan di aktividat oksidèntal den Europa no a sali asina bon, ku stok di materyal di estùdio na Viena i Tallinn a keda destruí den bombardeo i hopi oksidèntalist a keda manda pa kampu di konsetrashon na Alemania i Chekoslovakia.
Despues di guera, a reestablese e kontaktonan lihe pa esnan ku a keda na bida, ku lesadónan for di paisnan manera Fransia, Czechoslovakia, Finlandia i Gran Britania a ser risibi pa Cosmoglotta. Skirbidónan a bisa ku nan tabata kla pa kuminsá aktividatnan nobo pa e idioma. Cosmoglotta tabata tin suskribidónan na 58 siudat den Suisa algun luna promé ku final di Di Dos Guera Mundial na Europa, i Cosmoglotta A a kuminsá publika bek na 1946.
Standarisashon
Ortografia tabata un otro área den ku tabatin varios posibilidat, manera ortografia etimològiko (adtractiv, obpression), ortografia historiko (attractiv, oppression), òf ortografia simplifiká (atractiv, opression). Finalmente, e ortografia simplifiká a bira e estandard pa 1939. Ku kuestionnan ku keda tokante di e forma ofisial di algun palabra i un falta di material general pa públiko, hopi tempu durante Di Dos Guera Mundial a bai pa standarisashon di idioma i kreadonan di kurso, i pa motibu di e guerra ku ta sigui, na ògstùs 1943 a tuma e desishon pa krea un akademia interina pa ofisializá e proseso aki.
E proseso aki a kuminsá no muchu tempu promé ku e guerra, i e occidentalistanan di Suisa, ku nan ta sinti nan mes solá for di resto di kontinènt, a optá pa konsetrashon riba material instrukshonal pa por tene listu pa fin di e guerra. Na nan esfuerso pa haci esaki, hopi bia nan a topa cu e decision entre dos forma cu "teoreticamente igualmente bon" cu a keda den uso popular, pero cu presencia por ta confuso pa un estudiante nobo di idioma. E akademia a sostene cu e esfuerso di estandarisashon mester ta basa riba uso real, afirmando cu:
...estandarisashon di idioma tin limite natural. 'Estandarisá' e idioma no ta nifiká oficialmente un di e posible solushon manera arbitrario i rechasá e otro como indeseabel e molesto. Solamente solushonnan cu a keda apoyá dor di práktika ta wordu estandarisá.
IALA, Interlingua, i kambio di nòmber pa Interlingue
E International Auxiliary Language Association (IALA), fundá na 1924 pa studia i determiná e mehor lenguá planeá pa komunikashon internashonal, na prinsipio tabata mirá ku sospecho pa e komunidat Okcidental. Su ko-fundadó Alice Vanderbilt Morris tabata un Esperantista, manera hopi di su personál, i hopi di e Okcidentalistanan, inkluyendo De Wahl mes, tabata kreyendo ku su liderazgo bao Esperantista William Edward Collinson ta nifiká ku a instalá pa un preteksto neutral i kientífiko pa fortifiká un rekomendashon final pa Esperanto. Relashonnan pronto a mehorá, sinembargo, ora ta klaru ku e intenshon di e IALA tabata pa ta lo mas imparshial posibel dor di kuminsá ku familiarisá ku tur lenguá planeá eksistente. Ric Berger, un prominente Okcidentalista kua mas despues a uni ku Interlingua na e añanan 1950, a hasi un bishita personal na Morris na 1935 den kual nan a manifestá interés pa Interlinguei a invitá'ne pa papia na e idioma, mehorando hopi e opinión di Berger riba e organisashon.
Mi opinion personal no tabata asina pesimista, ya cu, ora mi tabata na Bruselas na 1935, mi a buska Sra. Morris i pronto mi a haya un audiencia cu ne unda mi a ser invitá pa papia na occidental. Ne a pidi su esposo, embajador di Merka, pa bin tende mi, pa confirma loke parecia interesa nan hopi: un idioma unda tur palabra por wordu ta komprondé sin mester a lerne! [...] Sra. Morris por a yuda su fortuna simplemente pa sostené esperanto, kual tabata su derechi manera esperantista konvikto. Pero en lugar di esei [...] a desidí doná su placa na un korte lingwístiko neutral pa resolvé e problema na manera siéntifikamente, mesora ku e sentensia ta kontra su konvikshon.
Na 1945, e IALA a anunsiá ku nan tabata planiá pa krea nan mes propio idioma i a presenta katro posible versiónnan en konsiderashon, tur ku ta naturalístiko kompará ku skematiko. Okcidentalistanan na mayoria tabata kontentu ku e desishon di e IALA pa krea un idioma asina similar na naturalesa ku Okcidental, mirándolo komo un asociashon kredibel ku ta duna peso na nan argumento ku un idioma ousiliar mester salí for di estudio di lenguánan natural en beis di trata di adapta nan den un sistema artificial. Ric Berger tabata partiularmente positivo den su deskripshon di e idioma venidero komo un victoria pa e skol naturalístiko i "kasi e mesun idioma" na 1948. Berger ainda tabatin reservashon, sinembargo, den twas di si un proyekto ku aspekto i estruktura asina similar ta lográ "faha prehudisio [kontra lenguá planeá] i krea unidad entre e partisipantenan di lenguánan internashonal". Berger tambe tabata temiendo ku posiblemente lo simplemente "dispersá e partisipantenan di lenguánan naturalístiko sin nada pa demonstrá" despues ku Okcidental a krea "unidad den skol naturalístiko" pa tanto tempu.
Mientras e dos idiomanan tabatin un vocabulario identiko di 90 por ciento, sin kuenta di diferenshanan ortografiko (por ehèmpel, filosofie i philosophia ta kontemplá komo e mesun palabra), strukturalmente i derivativamente nan tabata hopi diferente. Regla di De Wahl den Occidental, mayormente a abolí verbunan dobbel di stampanan Latin (verbunan manera akt: ager, act- òf manda: mitter, miss-), mientras Interlingua simplemente a asetá nan komo parti di un sistema naturalístiko. E idiomanan di kontrol (Italiano, Spanjó i/o Portugees, Franses, Ingles) ku a wordu usa pa forma su vocabulario den mayoria di kaso mester a haya un palabra elegibel den tres idioma fuente (e "regla di tres"), kual lo a kontraha ku e substrato Germaniko di Occidental i varios otro palabra ku lo ta, segun definishon, no elegibel den un idioma unifiká ku a retene e metodologia di Interlingua. Interlingua tambe a permití konjugashon verbal irregular opshonal, manera so, son i sia, komo forma di e promé persona singular, terseira persona plural i forma subjuntivo di esser, e verbo "ta".
Ademas, Occidental ainda ta rekuperando di e guera. Cosmoglotta a sigui raportá te 1946 tokante kende a sobreviví e guera, kende entre nan tabata kla pa partisipá atrobe i kendenan ku ainda no por a ser kontakta. E revista ta enfrentá problema finansiero debí na kosto inflá di imprenta posguera i nan inablidat pa risibí pago for di algun pais, ku ta un kontraste marká kontra e bien-finansiá IALA ku ta basá na New York.
Politika internashonal tambe tabata un difikultat pa oksidantalistanan despues di guera. E cuminashon di Guera Friu a crea un situashon incomodo pa Occidental-Union,  kende nan nomber desafortunadamente tabata koincidi ku e di un liga politiko kontra Rusia; e okcidentalistanan di Suisa tabata kere ku esei ta e motibu pa tur e karchinan di de Wahl for di Tallinn a ser intersepta. De Wahl a keda sin sabi di desaroyo den e idioma i e propuesta pa resto di su bida. Na kumins di 1948 e oksidantalistanan di Chèkoslovakia a kuminsa pidi un nomber nobo ku lo permiti nan aktividatnan linguístiko sin sospecho, proponiendo e nomber Interal (International auxiliari lingue), na kua e union a respondé ku e termino Interlingue lo ta mas apropiado i ku nan tabata liber pa introdusí e idioma komo "Interlingue (Occidental)", òf hasta bai kiti e mension di Okcidental entre parentesi si nan kier. Ric Berger a kuminsa abogá pa un kambio di nomber for di Okcidental pa Interlingue na 1948 ku e tambe tabata spera lo yuda den un fusion entre e dos idiomanan. E votashon ofisial riba e kambio di nomber pa Interlingue a tuma lugá na 1949 i a pasa ku 91% di apoyo, hasi e nomber ofisial Interlingue, ku Interlingue (Occidental) tambe permití, kuminsando September 1949.
Lista di presidente di Parlamento di Sint Maarten
Lista di presidente di Parlamento di Sint Maarten desde 10 òktober 2010.
Hardwell
Robbert van de Corput (n. 7 di yanüari 1988 na Breda), mihó konosí bou di e nòmber artistiko Hardwell, ta un DJ i produktor musikal hulandes i doño di Revealed Recordings. Na 2013 i 2014 el a wòrdu konsiderá e DJ nr.1 na mundu segun e enkuesta anual hasi pa e revista DJmag.
Historia di Interlingue
IALA, Interlingua, i kambio di nòmber pa Interlingue
E debut di Interlingua na 1951 a debilitá Interlingue-Okcidental, ku te e momentu ei tabata sin rival den e kampo di idiomanan ousiliar naturalístiko planiá. Vĕra Barandovská-Frank su perceptshon di e situashon na e momentu ei tabata asina (tradusi for di Esperanto): Den tereno di lenguahan planiá naturalístiko, Occidental-Interlingue tabata te ora no tin rival (speshalmente despues di morto di Otto Jespersen, autor di Novial), pasobra tur proyekto nobo tabata kasi imitashon di dje. Esaki tambe tabata aplikabel na Interlingua, pero e tin ku dje un dikshonario di 27.000 palabra konsistí di lingwista profesional ku a dunále hopi respeto, pero en prinsipio nomberá solamente e mesun kaminda ku de Wahl a kuminsá. [...] Den e sirkunstansia aki, e esfuerso di Ric Berger pa muebe tur usario di Interlingue na Interlingua di IALA tabata un sok. Su herehia a kausá dubitashon i interrupshon den krúnanan di Interlingue, speshalmente despues ku e a bira envolví den publikashon di "Revista de Interlingua". E idea anterior di un fushon natural di ambos lenguaha a ser munstra komo inrealistiko, ku e idioma nobo a bira un rival.
Den manera similar, Don Harlow a resumí aña 1951 pa Occidental: Interlingua tabatin un grupo di apoyo kla. Kasi trinta aña a pasa desde ku Occidental a krea, kende su forsa den mundu "naturalístiko" a evitá otro proyekto "naturalístiko" di desaroyá nan mesun movimentu. Pero estrella di Occidental a perde su briljansa despues di e guerra. Awor, manera un papafor di lus, a bini e regalo mandá di dos, un idioma konstrukshon nobo ku ta mas "naturalístiko" ku Occidental. A pesar di esfuerso di suporter di Occidental ku ta keda fiel, manera rebautisá nan idioma komo Interlingue, mayoria di Occidentalistanan restante a hasi un peregrinashon kòrtiku pa Interlingua.
Stagnashon i renasimentu
Mientras ku tantu usuario a migrá pa Interlingua a debilitá Interlingue gravemente, e disminushon di aktividat tabata gradual i tuma lugá durante di dékada. Cosmoglotta B a detené su publikashon despues di 1950, i e frekuentidat di Cosmoglotta A a kuminsá baha gradualmente: un biaha tur otro luna for di 1952, i despues un biaha kada kuartal for di 1963. Otro buletinnan na Interlingue a sigui sali durante e tempu aki manera Cive del Munde (Suisa), Voce de Praha (Chèkoslovakia), Sved Interlinguist (Suèdia), International Memorandum (Reino Uní), Interlinguistic Novas (Fransia), Jurnale Scolari International (Fransia), Buletine Pedagogic International (Fransia), Super li Frontieras (Fransia), Interlingue-Postillon (1958, Alemania), Novas de Oriente (1958, Hapon), Amicitie european (1959, Suisa), Teorie e practica (Suisa-Chèkoslovakia, 1967), i Novas in Interlingue (Chèkoslovakia, 1971). Barandovská-Frank tabata kredé ku e disminushon di interés den Occidental-Interlingue a okurí en konserto ku envejesementu di e generashon ku a keda atraí pa esaki for di otro lenguaplanifiká: Mayoria di e interesá den Interlingue tabata di e generashon ku a konose Volapük, Esperanto i Ido despues, i ku mas despues a haña solushon mas estetiko (esensialmente naturalístiko) den Occidental-Interlingue. Hopi di nan a mové despues na Interlingua di IALA, pero esei no a keda mas éksitoso, pesey nan ku a keda leal na Occidental-Interlingue no a logra transmití nan entusiasmo na un generashon nobo.
Aktividat den Interlingue a yega na un nivel abou den dekada di 1980 i prinsipio di 1990, ora publikashon di Cosmoglotta a stop pa algun aña. Mientras edishon 269 a sali na 1972 despues di publika un bia pa temporada entre 1963, edishon 289 no a ser logra te na verano di 2000 pa un promedio di menos di un edishon pa aña. Segun Harlow, "na 1985, ultimo periodiko di Occidental, Cosmoglotta, a stop su publikashon, i su redaktor, Sr. Adrian Pilgrim, a ser sita ku a deskribí Occidental komo un 'lingua morto'". Un dekada despues, un dokumental na 1994 di Steve Hawley i Steyger tokante linguanan plani a presentá hablante di Interlingue Donald Gasper komo "un di e último hablante di e lingua Occidental".
Manera den kaso di otro linguanan plani, yegada di internet a duna impulso na e renasimentu di Interlingue. Na 1999, e promé grupo di Yahoo! na Occidental a ser fundá, Cosmoglotta a kuminsá publika intermittente nòvamente, i e lingua a bira un sùhetu di diskushon den literatura tokante linguanan ousiliar. Un ehèmpel ta The Esperanto Book publiká na 1995 pa Harlow, kende a skirbí ku Occidental tabata enfoká intensionalmente riba formanan Eropeo i ku algun di su sekuidó mas prominente a sostené un filosofia Eurosentriko, ku por a enkarga su difusión. Aunke, tambe e punto di bista opuesto tabata komun den e komunidat, i Occidental a hanja adepto den hopi pais inkluyendo paisnan Asiátiko. Un Wikipedia na Interlingue a ser aprobá na 2004. Den añanan mas resien, enkuentronan ofisial di hablante di Interlingue a ser reanudá: un na Ulm na 2013,, altri in Munich in 2014 con tri participantes un otro na München na 2014 ku tres partisipante, i un otro na Ulm e añanan despues ku sinku.
Warawara
Warawara (nomber sientifiko: Caracara plancus cheriway) ta un para predadó di e famia Falconidae. Anteriormente e para aki tabata kategorisá bou di e genus Polyborus. Warawara ku falki ta bini di e mesun famia pero kontrali na e falki nan no ta paranan ku bula lihé i yag ágilmente pero ta relativamente poko poko i ta pa gran parti kome bestia morto.
Distribushon geográfiko
Caracara cheriway ta un para nativo di e.o Kòrsou, Aruba, Boneiru, Islanan Kaiman, Kuba, Trinidad y Tobago, e parti nòrt di Suramérika ( p.e. Colombia, Perú, Venezuela,Ecuador, Guyana, Sürnam i e parti nòrt di Brazil), gran parti di América Sentral (Panamá, Costa Rica, Nicaragua, Honduras, El Salvador, Guatemala) y Mèksiko, te ku e parti sùit di Merka.​
Torneo ABCS
E torneo 2022 di dia 24 pa 27 di novèmber na Kòrsou lo ta e di shete edishon.
Título pa partisipante
Aña den kursivo ta indika e torneo den kual e ekipo tabata hunga na kas.
Bubaliplas
Bubaliplas ta un zona di naturalesa constitui pa un plas di awa brak den bario di Bubali, den region Noord, Aruba. E zona tin un superficie di aproximadamente 25 hectar. E plas a wordo construi como tanki di awa pa e planta di purificacion di awa sushi (RWZI, rioolwater zuiveringsinstallatie) y ta e unico plas artificial riba e isla. Pa motibo di e gran variedad di parha rond di e plas a indica Bubaliplas na 1978 como zona protehi y na 2007 como "Important Bird Area" (IBA).
Historia
Construccion di hotelnan grandi a tuma lugar desde añanan 1950 rond di Palm Beach. Na 1973 a instala e plas pa sirbi como tanki pa e sistema di purificacion di awa di riool (RWZI, opera pa WEB Aruba) pa e bario di Palm Beach. Pisca, barbulet i mata a tuma e plas over, cu na su turno a atrae parha, manera garsa i parhanan tipo pelican. Como mas cu 80 sorto di parha migrante ta bishita e plas a dicidi na 1978 pa proteha Bubaliplas oficialmente como sanctuario pa parha. Na 2007 e plas a keda marca como un "Important Bird Area".
E crecemento di cierto matanan indesea, manera waterlelie, tin e tendencia pa tapa e plas. Na 1999 e area habri tabata 8 pa 10 hectar, pero na 2007 esaki a mengua te na 4 pa 5 hectar. Dia 10 di september 2018 tabatin candela den e sanctuario. Brandweer a yega liher y pa mas o menos 03:00 ora esaki tabata bou control, sinembargo 24% di sanctuario a keda destrui.
Na rand di e plas ta localisa e Aruba Butterfly Farm, un parke di barbulet y De Olde Molen, un molino di biento cu a keda traslada di Hulanda na 1961. Tin un mirador pa observa e parhanan.
Jean-Michel Basquiat
Jean-Michel Basquiat (☆ 22 di desèmber 1960 na New York (Merka) - † 12 di ougùstùs 1988 na mesun siudat) ta un artista i pintor neoekspreshonista merikano. E tabata e promé artista afromerikano ku a logra drenta e mundu di arte unda hende blanku ta predominante.
Biografia
Basquiat a nase na New York komo e promé di tres yu di un mama prosedente di Puerto Rico i un tata nasí na Port au Prince, Haiti. Jean-Michel tabatin 2 ruman muhe menor, Lisane i Jeanine. Su mama Matilde Andrades (1934–2008), disenadó grafiko, tabata dominá e idiomanan ingles, franses i spaño i tabata hibe ku frekuensia pa bishita museo i teatro.
Na final di dekada setenta di siglo 20 el a traha bou di e pseudónimo SAMO (Same Old Shit) komo artista di grafiti huntu ku su amigu Al Diaz. Siguidamente desde komienso di dekada ochenta e tabata produsi obranan eksplosivo, mayoria pintura di formato grandi ku fèrf akríliko i riba dje linea i tekstonan ku fèrf di zeta.
Su prome exhibishon solo tabata na 1982. Di 1982 te 1983 e tabatin un relashon ku Madonna. El a traha algun tempo riba pinturanan kolektivo huntu ku su ehempel Andy Warhol.
Basquiat tabata un pintor afro-merikano ku a kosecha fama mundial. E ta fayese di un sobredósis di heroina na e edat di 27 aña.
Na 1996 e artista Julian Schnabel a dirigi e pelikula "Basquiat" ku Jeffrey Wright komo prome protagonista. David Bowie, Gary Oldman, Dennis Hopper, Claire Forlani i Courtney Love tambe a hunga un ròl.
Na 2017 un pintura di Basquiat di 1982 ta wordu bendi pa US$ 110,5 mion, ku kual el a bira un di e pinturanan mas karu di tur tempo i un rekord nobo a keda establesí pa un artista merikano riba un findishi.
Bordeaux
Bordeaux ta un siudat den e region sùitwest di Fransia. E ta kapital di e departamentu di Gironde i kapital históriko di e zona di Gascogne. E ta e di seis siudat mas grandi di Fransia i tin 259.809 habitante (1 di yanuari 2020). E siudat ta mundialmente konosí pa e biñanan den su besindario. Desde yüni 2007 un parti di e siudat, Port de la Lune, ta aparesé riba e lista di Herensia Mundial di UNESCO.
1 di sèptèmber
1 di sèptèmber ta e di 244 dia di aña (245 den un schrikkeljaar) riba e kalènder gregoriano. Ta resta 121 dia pa e aña terminá.
Elis Juliana
Elis Juliana (Kòrsou, 8 di ougùstùs 1927 – Kòrsou, 23 di yüni 2013) tabata un konosido eskritor i poeta, deklamadó i artista plástiko.
Biografia
Ohochi di Mayo i Hosé’i Ñaña Elis Juliana (“Elis ku un èl pasobra mama n’ ta’tin sèn pa paga dos èl dia a bai òp mi, haha!”) ta un dje dos ohochinan di su mayornan, Maria Antonia (Mayo) Juliana i Hosé (Hosé’i Ñaña) Alvares. Su pia di ohochi yama Gladys. Nan a nase 8 di ougùstus 1927. E famia a biba na Nieuw Nederland 144, den un kaya entre Oranjestraat i Penstraat. Tabatin un ruman mayó i despues tabata sigui Elis i Gladys. Na tur nan tabata dos mucha hòmber i tres mucha muhé. Mayo tabata labadera i Hosé sneiru. Hosé tabata toka fió. Su mama tabata yama Ñaña, djei su nòmber. E kaya den Brievengat Hosé’i Ñaña ta nombrá na tata di Juliana pa su aporte na muzik di Kòrsou. Hosé tabata toka fió den un banda di jazz, pero tabata toka muzik klásiko tambe. E tabata duna lès di fió i tabata komponé wals i mazurka ku tabata hopi popular den e tempu ei. Elis Juliana ta kasa na 1954 ku Crisma Ursula Deleon, matrimonio ku ta haña 5 yu: Mayra, Elis, Egbert, Magda i Magali Juliana. Den nan por nota talento di famia: Mayra, yùfrou di skol preparatorio, tambe ta konta kuenta ku smak; Egbert ta presentadó na radio i televishon. E ta kanta tambe, méskos ku Magali. E matrimonio ta terminá i na 1971 Juliana ta kasa ku Nilda Jansen. E matrimonio ta haña 1 yu: Korra Juliana. Elis Juliana ta tawela di vários ñetu i e ta biba den un dje dos kasnan ku e mes a traha.
E bario pober ei di Montabèrdè tabata pa e mucha Elis un bario kosmopolitano: portugues, ingles di rònt Karibe, haitiano, venesolano, dominikano, makamba, chines, sürnam…tur pober:
''“Tabata reina un unidat den bario pasó bon… n’ tin hende riku i hende pober, tur ta méskos. Nos tabata un di esnan èkstra pober. Un kas chikitu di tabla. Nos kuater ruman. Bon nos tabata sinku: dos hòmber, tres muhé anto esun hòmber mi wela a tum’é kria. Tabata un bario dushi, hòmber. Mi ta kòrda kos fo’i mi kuater aña. Mi tabata bai St. Jozefschool, skol di pòrnada. Mi kurá di kas tabata mi Disneyworld, un kurá chikí asina, kuater pa seis meter kuadrá. Mi tabata gusta naturalesa masha, prinsipalmente kos chikí. Mi n’ tabata gusta hunga ku mucha muhé si pasobra mucha muhé ta muchu delikadu, bo n’ por dal enan un moketa, bo n’ por bringa ku nan. Si mi haña un fèrgrotglas, ta un kos masha grandi p’ami pasobra mi ta studia insekto por ehèmpel, un nèshi di vruminga.”''
Mayo ta severo i ta inspirá su yu pa bai dilanti, pa bira un hòmber formal. Maske Mayo no a bai skol nunka, e tabatin un inteligensia di su mes i tabata kòmbersá hopi ku su yunan tokante tur kos di bida. E tabata bisa ku no importá unda bo ta, komportá bo mes semper formal. No tin kestion di baha pa ningun hende. Mayo mes ta tata i mama. E tabata laba paña pa hulandesnan di kompania i su yunan tabata yud’é ku paña dje hulandesnan di Isla ku tabata keda den hotèl Venezuela den Punda. “Mi ta kòrda mi mama, dushi muhé, hòmbu. M’a pint’é.” Ora Mayo muri, su yu ta aseptá su morto trankil i kontinuando e bisá ku manera bo biba, asina bo ta bai, el a konta kuenta na entiero di Mayo, ku kende e por kòmbersá te ainda, pasobra tabata su bon amiga.
For di mucha Elis ta un opservadó minusioso. E ta drenta Jonge Wacht kaminda e ta haña un disiplina masha útil pa su futuro, e ta deklará. “Verkennerij ta pa esnan ku plaka. Nan tabata mira Jonge Wacht komo sekundario. Pero bo ta lesa revista, literatura ku bini for di Hulanda, manera Hou en Trouw. Bo ta siña mil i un kos, pero esun prinsipal: bo ta haña un balor propio ku bo imaginashon di logra algu...un dia, e gana di subi. I tòg bo n’ ta sinti bo inferior pa motibu di bo pobresa na kas. P’esei semper m’a keda konsiderá mi situashon pober na kas komo un rikesa. Straño no, e mésun pobresa ekonómiko ei ta un rikesa mental. Pasobra bo ta haña bo ta inventá, eksplorá bida sin sèn.” Juliana ta kanta den kor Zingende Jeugd na Pietermaai, e ta toka den banda di Jonge Wacht i kanta den kor di misa di Pietermaai.
Despues di skol básiko (7e klas) St. Jozef na Pietermaai, Elis Juliana ta bai ambachtschool St. Jozef na Roodeweg i siña pa bankwerker. Despues di tempu no tabatin sèn pa paga pa luna i e mester kita bai traha yuda su mama. E ta traha na kazèrne di marinir na Parera (1942) komo mekániko, siñando e fishi. Guera ta bini i ya Juliana a kuminsá skirbi verso i karta pa su amigunan ku ke namorá un galiña. Elis Juliana ta gusta lesa: hulandes, ingles, spañó, tur kos ku e haña. E ta bai vakschool na Isla i ta siña pa trahadó di instrumènt i fijnbankwerker (1943). Juliana tin diesocho aña ora e drenta servisio militar obligatorio di 1946 te prinsipio di 1947; djei e ta bai traha na Combinatie Pletterij Nederland Parera (Nederhorst), ku despues ta bira Dòk (1947). Ei tambe manera un sorto di forman, “pasó bo ta sinti bo sigur ku bo por hopi kos, bo tin e konfiansa.” Juliana ta traha diferente trabou, (‘Wan shete fishi’, manera e ta yama su mes) entre nan mekániko, shafer, sketer, polis (1949), bèk na CPN (1950-52), drechadó di meter na Landswater Voorzieningsdienst na Mundu Nobo (1952-54), “un tiki di tur kos” na Hotèl Piscadera (1954-55), wardadó di presu (1955-59), kaminda e tabata skirbi poesia ora e tin warda anochi, klerk A na Justitiële Jeugdzorg (1959), ku despues ta bira Bureau Cultuur en Opvoeding). Despues tur e fishi- i trabounan akí lo mustra nan balor i kontribuí den abilidatnan dje artista i sientífiko Juliana.
Den añanan sinkuenta Juliana ta kuminsá manda poesia na spañó tur siman den Sabatina Literaria, e suplemento - manera e nòmber ta bisa di djasabra - di korant La Prensa ku Luis Daal ta dirigí. E ta skirbi na papiamentu tambe. “Típiko ku mi tabata skirbi riba kosnan ku mi ta mira: hende fuma den shap. Shap p’ami tabata un teater. Komo mucha mi ta yega kas imitá, konta mi rumannan eksaktamente kon m’a mira e kos ei.” E nobato Juliana ta subi esenario den Roxy pa presentá (tambe gogel) serka Romuoldo Hanst, Moi Galante i Pedro (Chu) Thielman. Ku e klup di gogel e ta aktua na Kòrsou, Boneiru i Aruba. I di Galante Juliana ta bisa ku a duel e ku e no a entrevist’é promé ku el a muri. Na 1956 Juliana ta hasi su debut komo maestro di seremonia i kontadó di chiste den klup Jolly Fellows Society ora kuminsá ku selebrashon di Dia di Kòrsou. Despues e ta presentá den grupo di komedia Mascarada di Eddy Pietersz Heiliger. Mas despues ta lanta Fundashon Pro Arte Escénico den kua Juliana ta presentá su propio obra di un akto Malditu Yalurs i su skèch Pa un amor. E klásiko kolekshon di poesia Flor di Datu ta sali na 1956. Su promé One man show ta den teater Roxy na 1957 i e hóben pianista Norman Moron ta kompañ’é. Na 1959 Philips Antiliana ta publiká un disko 78 ku 9 poesia di Flor di Datu. Aña 1960 Juliana ta inisiá e programa televisá Nos Tera, un produkshon di Bureau Cultuur en Opvoeding; mésun aña ku, pa Dekreto di Gobièrnu Sentral (Landsbesluit), ta nombra Juliana miembro di Culturele Adviesraad, Departamentu Kòrsou, miéntras na 1968 Gobièrnu di Kòrsou ta hasi méskos pa Kòrsou. Ta sigui un kantidat grandi di publikashon (mira bibliografia) i aktividat, entre nan un presentashon tokante poesia na papiamentu na Sürnam durante un interkambio kultural di Reino (1963). Kada bes mas tereno ta revelá nan mes na Juliana i kada bes Juliana ta revelá su mes riba mas tereno i no ta di sorprendé ora na 1979 e i amigu saserdote Paul Brenneker ta dje leu ei ku nan ta habri den e piso abou di Museo di Kòrsou, e museo etnológiko ku nan kolekshon di artefakto, trahá durante hopi aña di trabou intenso. Esaki despues di traha na 1974 i 1978 komo dosente di orientashon kultural na respektivamente Akademia Pedagógiko i Instituto di Enfermeria i lanta Museo di Boneiru na aña 1977, e mésun aña den kua Juliana ta bira miembro di Komishon Nòmber di Kaya. Promé ku esaki Juliana ta sali na 1968 pa un estadia di 4 luna na Instituto pa Prehistoria di Universidat di Leiden, Hulanda, pa profundisá den arkeologia. E ta funshoná tambe komo miembro di Komishon Standarisashon di Papiamentu den kua e ta nombrá na 1986. Ta bira opvio ku Juliana a kuminsá un karera intenso i ta skirbi, desaroyá, inbestigá, praktiká siensia, publiká i bira kada bes mas konsiente. Un konsiensia ku lo resaltá den tur su obranan despues i ku lo oumentá na profundidat. No ta semper sosiedat tabata kla pa su mensahenan. Elis Juliana a fayesé 23 di yüni 2013 despues ku ela kaba di risibí su doktorado honorifiko na Universidat 18 di yüni 2013.
Estilo
Juliana a distinguí su mes p’e abilidat di splika kosnan ku talbes ta parse kompliká na un manera asesibel pa tur hende. Ehemplar den e konteksto akí ta su tratamentu pa mucha den su programa radial Mei ora chikí ku Ompi Elis di temanan aparentemente difísil ku gran fasilidat. Juliana no tabata bèk pa trata tópikonan di siensia, di paisnan stranhero, di trasendensha grandi, manera morto, ku mucha i logra ku nan ta komprondé. E tabatin un klup di mucha – Amiguitonan di Ompi – ku e tabata kòmbersá kuné den su programa riba tur aspekto di bida. Méskos ta konta pa e trabou ku el a hasi huntu ku Paul Brenneker. Den nan splikashonnan su manera di papia ta resaltá: frase kòrtiku ku introdukshon riba splikashon: “o sea, ke desir”.
Komprimí esensia den tiki, loke alabes ta manifestashon di simplesa tambe. Esaki ta bini dilanti den por ehèmpel su uzo di poesia hapones Haiku. Juliana: “Haiku ta un forma di poesia mashá kòrtiku ku únikamente tres liña di respektivamente sinku, shete i sinku sílaba. Por ehèmpel: Awa di wowo (5 sílaba) ta laba hopi mancha (7 sílaba) for di kurason. (5 sílaba)
Típiko ku Juliana no a praktiká mashá ku e género novela, eksepto den Aventura di un kriki. “Mi ke papia tiki i bisa hopi. Den un poesia por ehèmpel mi por konta henter un bida na un manera apstrakto. P’esei poesia tin masha balor pa mi. Un poesia ta esensia, ta ora bo pone aserka bo ta haña mas kos. Ma e arte ta pa na promé lugá krea esensia. Skirbi poesia ta kita tur kos dimas, skaf, skrap kita te kaminda bo n’ por kita ni pone nada mas. Ta asina so bo ta haña apstrakshon ku tin hopi forsa anto t’asina so un poesia ta bira poesia.”(EJ-JC1986)
E presishon di su pinturanan miniatura ta reflehá Juliana su bista pa aspektonan mínimo ku na promé bista no ta resaltá pero ku ta importante. E presishon akí ta ekstendé su mes riba tereno di inbestigashon tambe. Eksaktamente Juliana ta relatá detaye di tur loke e inbestigá, sea ta trata deskripshon pa traha instrumènt di muzik, kondishonnan mental i spiritual di hende di Kòrsou òf efektonan invisibel di edukashon riba pueblo. Ta spesial ku Juliana por a registrá i dokumentá asina eksakto sin a haña preparashon òf formashon akadémiko riba tereno sientífiko. Su pinturanan arkeológiko ta di un eksaktitut asina perfekto ku arkeólogo Jay Haviser a pidi Juliana pa ilustrá su tésis pa doktorado pa alkansá e stándart ku siensia ta eksigí.
Ora Juliana ker a siña konta kuenta, el a bai serka echadónan versá ku a siñ’é. El a bai serka tokadó i trahadónan di instrumèntnan típiko di Kòrsou pa a dominá e arte. Elis Juliana a komprondé ku e no por a pone spil dilanti di niun hende si e mes no por a bira e spil. I el a drenta den tur kos pa e por konta otronan di dje. E no tabata presentá Bolin, e buraché klásiko. E mes tabata Bolin. Ta p’esei tambe e ta krea e dos figuranan Wazo i Ompi. Di su kapasidat úniko pa drenta den kueru di hende, bira nan i presentá nan ku un grado haltu di outentisidat i kredibilidat, Brenneker ta bisa: “Su obranan ta puru. Juliana tin e don pa reflehá mentalidat di pueblo na un manera ku e so por i ku tòg no ta artifisial. Realidat di tur dia ta inspir’é. E ta mira kos ku otro hende no ta mira. I ora e skirbi algu nos ta bisa asombrá: karamba, nunka mi n’ paga tinu riba e kos ei! Esei ta e bèrdadero artista. Bo ta kere ku bo tambe por hasi méskos pasó e ta parse fásil. Lubidá! Bo n’ ta logra.” (PB-JC 1986)
Den e kuentanan di Echa Kuenta tin un estilo di narashon direkto, es desir personahenan mes ta hopi na palabra i no ta naradó so ta duna relato di susesonan. Den nan, diálogo - pa definishon mas bibu i aktivo ku monólogo – ta frekuente. Juliana ta kontinuá e liña di oralidat den tradishon di Kòrsou den e forma akí di presentá. Hasta den su poesianan Juliana ta uza diálogo, fenómeno mas usual den prosa.
Outentisidat
Den su promé añanan di trabou Juliana a mira riba modèlnan rondó di dje i kopia di nan. Segun e ta desaroyá su konosementu, ta desaroyá tambe su mes manera di presentá i a kultivá outentisidat durante henter su karera. Naturalmente otronan, manera e mes ta bisa di Pierre Lauffer, a influensh’é por ehèmpel riba tereno di idioma. Sinembargo Elis Juliana tin su propio estilo i su trabou ta outéntiko.
Influenshanan
E pregunta kua persona lokal a influenshá di forma markante antropologia, arkeologia, dramatisashon, kontamentu di kuenta òf kualke otro un dje terenonan menshoná aki, lo generá sin duda ku konsenso general, Elis Juliana komo kontesta. E mes a hasi kla ku su arte ta basá riba inbestigashon i su inbestigashon a hasi uzo di arte pa difundí mensahenan. Na promé bista por parse ku arte i siensia ta bruá den otro. No ta bruá nan ta, ta konektá ku otro. Esaki ta un dje rasgonan distintivo fuerte di Juliana: integrashon. E integrashon akí e ta hasi a base di un konsiensia profundo di kiko mester konservá i propagá den herensia di Kòrsou. E no ta praktiká arte pa arte, sino arte pa konsientisá. Hasiendo esaki e ta konbertí den konservadó mayó dje herensia akí i ta pèrkurá pa kontinuidat. Ta esaki ta e kapa teóriko ku ta kubri e terenonan artístiko i sientífiko di Elis Juliana. Den deskripshon separá di nan, ta e 3 konstansianan menshoná, esta konsiensia, integrashon i kontinuidat ta notabel. Nan a hustifiká desaroyá un teoria propio relashoná ku Juliana su influensha: Julianismo.
Terenonan
Un inventarisashon di su diversidat kultural-sientífiko mi a entrevistá profeshonalnan di diferente disiplina di siensia i ramo di arte, manera historiadó/dokumentalista Emy Maduro, antropólogo Rose Mary Allen, etnomusikólogo Eric Lacroes, skultor May Henriquez †, arkeólogo Jay Haviser, etnólogo Paul Brenneker †, filósofo Lloyd Narain i pintor Luigi Pinedo. E dies tereno ta deskribí Juliana komo:
Antropólogo
Ta Elis Juliana a pone base metodológiko pa estudio di kultura no-dokumentá di Kòrsou. Awendia antropologia sa ku e métodonan uzá den pasado pa studia komportamentu di antropos (hende) den su interakshon ku naturalesa tabata demasiado basá riba normanan di mundu modèrno oksidental i konsekuentemente tabata laga tiki espasio pa loke tabata biba den otro kultura. Tabata nesesario desaroyá otro metodologia di inbestigá. Elis Juliana a apliká e metodologia akí hasiendo estudio dje kultura di paden, no di pafó, es desir salí for di hende i el a laga esnan ku no tabatin bos, na palabra. E tabata sképtiko pa e importansha demasiado grandi ku tabata duna datonan stadístiko, pasobra a registrá nan por ehèmpel solamente den Punda i ta registrá únikamente e parti kuantitativo, no ta bisa nada di kalidat.